ສະຫະປະຊາຊາດວ່າ ໄພອຶດຢາກ ໃນໂຊມາເລຍ ສິ້ນສຸດລົງແລ້ວ
ສະຫະປະຊາຊາດ ປະກາດກ່ຽວກັບການສິ້ນສຸດລົງ ຂອງໄພອຶດຢາກ ໃນໂຊມາເລຍ ໃນວັນສຸກມື້ນີ້.
ອົງການສະຫະປະຊາຊາດໄດ້ປະກາດຢ່າງເປັນທາງການກ່ຽວກັບການສິ້ນສຸດລົງຂອງໄພອຶດ ຢາກໃນໂຊມາເລຍແຕ່ກໍເຕືອນວ່າເກືອບນຶ່ງສ່ວນສາມຂອງປະຊົນໃນປະເທດດັ່ງກ່າວຍັງສືບ ຕໍ່ຕ້ອງການຄວາມຊ່ອຍເຫຼືອທາງດ້ານອາຫານຢ່າງຮີບດ່ວນຢູ່ ອົງການອາຫານແລະກະເສດຂອງສະຫະປະຊາຊາດກ່າວໃນວັນສຸກມື້ນີ້ວ່າ ຝົນທີ່ຕົກລົງມາ ພ້ອມທັງການຈັດສົ່ງຝຸ່ນວິທະຍາສາດ ເມັດພັນແລະອາຫານໄປໃຫ້ຊ່ອຍເຮັດໃຫ້ໂຊມາເລຍ ມີສະພາບການດີີຂຶ້ນ ຈາກການເປັນປະເທດປະສົບໄພຢຶດຢາກມາເປັນປະເທດທີ່ຕ້ອງການ ຄວາມຊ່ອຍເຫຼືອສຸກເສີນ ທາງດ້ານມະນຸດສະທຳ ແຕ່ໃນຂະນະດຽວກັນ ອົງການດັ່ງກ່າວ ຂອງສະຫະປະຊາຊາດກໍເຕືອນວ່າ ຄວາມກ້າວໜ້າທີ່ໄດ້ຮັບມານັ້ນແມ່ນຍັງບອບບາງແລະ ສາມາດຕ່າວປີ້ນໄດ້ ຖ້າປາສະຈາກການສືບຕໍ່ໄດ້ຮັບຄວາມສະໜັບສະໜຸນ ໄພອຶດຢາກໃນໂຊມາເລຍແມ່ນຮ້າຍແຮງສຸດໃນຮອບ 60 ປີ ແລະເຮັດໃຫ້ປະຊາຊົນເສຍຊີ ວິດຫຼາຍສິບພັນຄົນ ພ້ອມນີ້ຍັງໄດ້ບັງຄັບໃຫ້ຊາວໂຊມາເລຍ ອີກຫຼາຍຮ້ອຍພັນຄົນຕ້ອງໄດ້ ຫຼົບໜີໄປອາໄສຢູ່ ຕາມສູນອົບພະຍົບແຫ່ງຕ່າງໆ ໃນປະເທດເຄັນຢາ ເອທິໂອເປຍແລະທີ່ ນະຄອນຫຼວງໂມກາດິສຊູຂອງໂຊມາເລຍ ເພື່ອຊອກສະແຫວງຫາອາຫານການກິນແລະນໍ້າ ດື່ມ ໃນຈຸດສູງສຸດຂອງວິກິດການນັ້ນ ມີປະຊາຊົນຫຼາຍເຖິງ 750,000 ຄົນ ໄດ້ສ່ຽງຕໍ່ການ ເສຍຊີວິດ ແຕ່ລາຍງານຂອງອົງການສະຫະປະຊາຊາດແຈ້ງວ່າ ວິກິດການດັ່ງກ່າວນີ້ຍັງບໍ່ທັນສິ້ນສຸດລົງ ເທື່ອແລະເວົ້າວ່າທາງອົງການສະຫະປະຊາຊາດໄດ້ເພີ່ມທະວີການດຳເນີນຄວາມພະຍາຍາມ ຢູ່ໃນເຂດແຫຼມ Horn ຂອງອາຟຣິກາ ເພື່ອປ້ອງກັນບໍ່ໃຫ້ລະດູແລ້ງປີໜ້າ ກາຍເປັນໄພອຶດ ຢາກອີກ ອົງການສະຫະປະຊາຊາດເວົ້າວ່າ ໄພອຶດຢາກນີ້ແມ່ນຄວາມວ່າມີຊາຍສະກັນ 2 ຄົນຫຼືເດັກ ນ້ອຍ 4 ຄົນ ໃນທຸກໆ 10,000 ຄົນໄດ້ເສຍຊີວິດຍ້ອນຄວາມອຶດຫິວໃນແຕ່ລະມື້ ແລະນຶ່ງ ສ່ວນສາມຂອງພວກເດັກນ້ອຍແມ່ນເປັນໂຣກຂາດອາຫານຢ່າງຮ້າຍແຮງ